V. Veteška, podpredseda NR SR: (2005-02-08):
Zaujmite miesto pre spravodajcov. Otváram všeobecnú rozpravu. Písomne sa nikto do rozpravy neprihlásil. Otváram možnosť hlásiť sa ústne do rozpravy. Ako prvý vystúpi v rozprave navrhovateľ pán poslanec Hamarčák. Ďalej sa do rozpravy prihlásil pán poslanec Blanár, nikto viac. Končím možnosť ďalších prihlášok do rozpravy. A pán poslanec Hamarčák má slovo ako prvý. I. Hamarčák, poslanec: Ďakujem pekne, pán predsedajúci. Ako som už avizoval, pozmeňujúce a doplňujúce návrhy, ktoré prednesiem, vyplývajú z rokovaní, ktoré sa udiali pred druhým čítaním. Prednesiem tie pozmeňujúce návrhy. Po prvé. V čl. I v úvodnej vete sa slová „a zákona č. 186/2004 Z. z.“ nahrádzajú slovami „zákona č. 595/2003 Z. z. a zákona č. 186/2004 Z. z., zákona č. 645/2004 Z. z. a zákona č. 747/2004 Z. z.“. Ide o legislatívnotechnickú úpravu, doplnenie niektorých noviel do úvodnej vety čl. I návrhu zákona. Po druhé. V čl. I v bode 1 v § 11 ods. 9 sa za slová „alebo kancelárií“ vkladajú slová „na požiadanie“. Ide o spresnenie ustanovenia, o stanovenie povinnosti predkladať údaje podľa § 11 ods. 9 na požiadanie poisťovateľa alebo kancelárie v súlade s pripomienkou vlády Slovenskej republiky. Po tretie. V čl. I sa za bod 1 vkladá bod 2, ktorý znie: „V § 11 sa dopĺňa odsek 11, ktorý znie: „Ak je poistným obdobím kalendárny rok, poisťovateľ je povinný zverejniť výšku poistného a všeobecné poistné podmienky podľa § 8 na nasledujúce poistné obdobie najneskôr do 31. októbra.“.“ Ďalšie body 2 až 5 sa označujú ako body 3 až 6. Účelom tohto návrhu je zabrániť, aby pred koncom poistného obdobia, ktoré je jeden kalendárny rok, dochádzalo k zmätočným a neprehľadným situáciám, a aby poistení mali aspoň dva mesiace čas na prípadnú zmenu poisťovne. Po štvrté. V čl. I v bode 5 v § 25 ods. 1 sa slová „§ 11“  nahrádzajú slovami  „podľa § 11“. Ide o legislatívnotechnickú úpravu v súlade so stanoviskom odboru legislatívy Kancelárie Národnej rady. Po piate. V čl. I v bode 5 v § 25 ods. 2 písm. a) sa vypúšťajú slová „alebo prevádzkovateľa“. Na základe vyjadrenia zástupcov odboru dopravnej polície  Prezídia Policajného zboru nebude možné z ich strany poskytovať podľa § 11 ods. 9  v spojení s § 25 ods. 1 a 2 zákona o povinnom zmluvnom poistení údaje o prevádzkovateľoch motorových vozidiel, pretože týmito údajmi nedisponujú. Po šieste. V čl. II v úvodnej vete sa za slová „zákona č. 534/2003 Z. z.“ vkladá čiarka a slová „a zákona č. 121/2004 Z. z.“ sa nahrádzajú slovami „zákona č. 121/2004 Z. z., zákona č. 174/2004 Z. z., zákona č. 579/2004 Z. z. a zákona č. 725/2004 Z. z.“. Ide o legislatívnotechnickú úpravu, doplnenie ďalších noviel do úvodnej vety v čl. II návrhu zákona. Po siedme. V čl. II v bode 1 v § 86 ods. 10 sa slová „v elektronickej forme“ nahrádzajú slovami „aj bez predchádzajúcej písomnej žiadosti podľa odseku 3 na dátových nosičoch údajov (v elektronickej forme)“. Ide o zjednotenie terminológie s terminológiou zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov. Po ôsme. V čl. II v bode 3 v § 86 ods. 12 písm. e) sa na konci pripájajú slová „a ich fotodokumentácia“. Zmysel a obsah textu sa nemení, len sa legislatívnotechnicky upravuje, pretože v písmene e) sa iba na konci pripájajú ďalšie slová a nie je preto potrebné uvádzať celé jeho znenie. Po deviate. Posledný doplňujúci alebo pozmeňujúci návrh je v čl. III, kde sa slová „1. februára“ nahrádzajú slovami „1. apríla“. Je to úprava účinnosti zákona vzhľadom na dĺžku  legislatívneho procesu. Vážený pán predseda, vážené panie poslankyne, vážení páni poslanci, účelom predloženého pozmeňujúceho návrhu je reagovať na pripomienky, ktoré boli k predloženému návrhu zákona uplatnené zo strany vlády Slovenskej republiky, parlamentnej legislatívy a zo strany zástupcov odboru dopravnej polície Policajného zboru. Výhrady boli vznesené najmä k § 11 ods. 9 zákona o povinnom zmluvnom poistení. Jeho účelom je vytvoriť prepojený informačný systém medzi Policajným zborom a obvodnými úradmi, poisťovateľmi a Slovenskou kanceláriou poisťovateľov tak, aby sa zabránilo a predišlo poistným podvodom pri povinnom zmluvnom poistení v prípade poistnej udalosti vo forme dopravnej nehody. Aj keď z hľadiska legislatívnej techniky môže ísť o nepriamu novelu Trestného poriadku, domnievam sa, že takéto riešenie je najvhodnejšie práve preto, že ide o údaje s priamym vzťahom k poisteniu. V opačnom prípade by sa muselo formou priamej novelizácie vstúpiť do ďalších dvoch zákonov. Na základe stretnutia so zástupcami odboru dopravnej polície Policajného zboru sa navrhuje doplnenie tohto ustanovenia o údaj, že Policajný zbor a orgán prejednávajúci priestupok bude poskytovať údaje na základe požiadania poisťovateľa alebo kancelárie. Výhrady vlády Slovenskej republiky a parlamentnej legislatívy smerovali k tomu, že nebudú dostatočne ochránené osobné údaje, ktoré sa budú podľa tohto návrhu zákona poskytovať. V tejto súvislosti je potrebné jednoznačne povedať, že ochrana osobných údajov podľa zákona o ochrane osobných údajov je a bude zabezpečovaná, pretože túto ochranu zabezpečuje zákon o povinnom zmluvnom poistení aj dnes prostredníctvom § 25 ods. 12, ktorý je v tomto zákone aj dnes. A predloženým návrhom zákona sa do tohto ustanovenia nezasahuje, a teda by sa táto ochrana vzťahovala aj na údaje, ktoré by sa poskytovali podľa navrhovaného § 11 ods. 9. Vzhľadom na to, že spoločná správa neobsahuje pripomienky parlamentnej legislatívy, súčasťou predloženého pozmeňujúceho návrhu sú aj legislatívnotechnické pripomienky, ktoré korešpondujú s ostatnými navrhovanými zmenami v predloženom návrhu zákona. Predložený pozmeňujúci návrh reaguje aj na novoprijatý zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov a zosúlaďuje terminológiu predloženého návrhu zákona s týmto zákonom. Vážené panie poslankyne, vážení páni poslanci, dovoľujem si vás požiadať aj o podporu tohto pozmeňujúceho návrhu, čo v konečnom dôsledku... (Ruch v sále.)